CELEX: 62007TA0340(01)
Language: fi
Date: 2014-10-02 00:00:00
Title: Asia T-340/07 RENV: Unionin yleisen tuomioistuimen tuomio 2.10.2014 – Evropaïki Dynamiki v. komissio (Välityslauseke — Sopimus, joka liittyy ”eContent”-ohjelmaan kuuluvalle hankkeelle myönnettyyn yhteisön taloudelliseen tukeen — Komissio on irtisanonut sopimuksen — Tukikelpoisten kustannusten mukaan maksettavat korvaukset)

10.11.2014   
            
            
               FI
            
            
               Euroopan unionin virallinen lehti
            
            
               C 395/31
            
         
      Unionin yleisen tuomioistuimen tuomio 2.10.2014 – Evropaïki Dynamiki v. komissio
      (Asia T-340/07 RENV) (1)
      
      ((Välityslauseke - Sopimus, joka liittyy ”eContent”-ohjelmaan kuuluvalle hankkeelle myönnettyyn yhteisön taloudelliseen tukeen - Komissio on irtisanonut sopimuksen - Tukikelpoisten kustannusten mukaan maksettavat korvaukset))
      (2014/C 395/35)
      Oikeudenkäyntikieli: englanti
      
         Asianosaiset
      
      
         Kantaja: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustaja: asianajaja N. Korogiannakis)
      
         Vastaaja: Euroopan komissio (asiamiehet: aluksi E. Manhaeve ja M. Wilderspin, sitten M. Wilderspin, S. Delaude ja L. Cappeletti, ja lopuksi S. Delaude ja L. Cappeletti, avustajinaan asianajajat D. Philippe ja M. Gouden)
      
         Oikeudenkäynnin kohde
      
      Välityslausekkeeseen perustuva kanne, jossa vaaditaan komission velvoittamista maksamaan yhtäältä kantajalle väitetysti kuuluvat rahamäärät sekä toisaalta korvausta vahingosta, joka on aiheutunut hankkeelle ”e-Content Exposure and Business Opportunities” (sopimus EDC-53007 EEBO/27873) maksettavaa yhteisön taloudellista tukea koskevan sopimuksen, joka on tehty maailmanlaajuisten verkkojen eurooppalaisen digitaalisen sisällön kehittämisen ja käytön sekä tietoyhteiskunnan kielellisen monimuotoisuuden edistämistä koskevan yhteisön monivuotisen ohjelman puitteissa, irtisanomisesta.
      
         Tuomiolauselma
      
      
                  1)
               
               
                  Euroopan komissio velvoitetaan maksamaan Evropaïki Dynamiki – Proigmena Systimata Tilepikoinonion Pliroforikis kai Tilematikis AE:lle 8 843,10 euron suuruinen summa.
               
            
                  2)
               
               
                  Kanne hylätään muilta osin.
               
            
                  3)
               
               
                  Komissio vastaa viidestä prosentista omista oikeudenkäyntikuluistaan ja se velvoitetaan korvaamaan viisi prosenttia Evropaïki Dynamiki – Proigmena Systimata Tilepikoinonion Pliroforikis kai Tilematikis AE:n oikeudenkäyntikuluista, ja viimeksi mainittu vastaa 95 prosentista omista oikeudenkäyntikuluistaan ja se velvoitetaan korvaamaan 95 prosenttia komission oikeudenkäyntikuluista.
               
            
         (1)  EUVL C 269, 10.11.2007.